નૈમિષરણ્ય એ ભારતની એક રહસ્યમય અને પવિત્ર ભુમિ છે. એવું કહેવાય છે કે, હજી પણ આ અરણ્યના ઉંડાણમાં મુનિવરો તપશ્વર્યા કરે છે, યજ્ઞ યોજે છે….! આ કલિયુગમાં જો એકાદ સ્થાન પવિત્ર બચ્યું હશે તો એજ હશે જેના અગોચર એકાંતમાં આ મહર્ષિઓ સાધના કરતાં હશે – દુનિયાની ભયંકર અધોગતિના ઘોંઘાટથી અસ્પર્શય રહીને અને જગતભરના કલ્યાણ માટે પ્રાર્થના કરતા….! એ ક્યાં છે – કોઇ નથી જાણતું….! પણ છે ખરાં કોઇ અલભ્ય એકાંતમાં….! ફરી એ વ્યાસને, શૌનકને ને ઉગ્રશ્રવાને જંખતા….! ચારેબાજુ થઇ રહેલાં સર્વનાશથી વિમુખ એવા આ મહર્ષિઓ ક્યાં હશે ને કોણ હશે ? કોણ જાણે ! પણ જગતમાત્રની અધોગતિને અટકાવી ઉન્નતિને ધપાવવા અથાગ પ્રયત્ન તો કરતાં હશે.